Nr.  3474  din 07.04.2022
Raport
privind aprobarea contractării/garantării unei finanțări rambursabile interne în valoare de 5.000.000 lei pentru realizarea unor investiții publice de interes local.

Serviciul buget-finante-contabilitate, conform prevederilor Hotărârii Guvernului nr.9/2007 privind constituirea, componenta si functionarea Comisiei de autorizare a imprumuturilor locale, respectiv, Normele privind autorizarea contractarii sau garantarii de finantari rambursabile de catre unitatile administrative-teritoriale, a Legii 273/2006 privind finanțele publice locale cap.IV-Împrumuturi, a Ordonanței de urgență a Guvernului nr. 64/2007 privind datoria public, a art. 129 alin. (2), lit. b) și alin. (4) lit. b) din O.U.G. nr. 57/2019 privind Codul Administrativ și art. 29 alin. (1) din Legea nr. 98/2016 privind achizițiile publice,  propune Consiliului local Deta, emiterea unei hotarari privind:
1. Aprobarea contractării/garantării unei finanțări rambursabile interne în valoare de 5.000.000 lei, din care:

· 3.000.000 lei refinanțare credit acordat conform Contract de credit pentru investiții nr. 20200522291/10.06.2020 de către Banca Comercială Română,

· 2.000.000 lei pentru finanțarea realizării de investiții publice de interes local,

 cu o maturitate de 12 ani;
2. Contractarea/garantarea finanțării rambursabile sa se facă pentru refinanțare credit și realizarea de investiții publice de interes local, prevăzute în anexa prezentă;
3. Din bugetul local al Orașului Deta se asigură integral plata:
-serviciului anual al datoriei publice locale;

-oricăror impozite și taxe aferente realizării obiectivelor de investiții publice de interes local;

-alte cheltuieli neeligibile ale finanțării rambursabile.

4.          Pe întreaga durată a serviciului datoriei publice locale, ordonatorul principal de credite  are obligația  să publice pe pagina de internet a Orașului Deta, următoarele date:


    -hotărârea Comisiei de autorizare a împrumuturilor locale, precum și orice modificări și/sau completări ale acesteia;


     -valoarea finanțării rambursabile contractate în valuta de contract;

     -gradul de îndatorare al Orașului Deta;


     -durata serviciului datoriei publice locale, cu precizarea perioadei de grație și a perioadei de rambursare a finanțării rambursabile;


     -dobânzile, comisioanele și orice alte costuri aferente finanțării rambursabile;


     -plățile efectuate din fiecare finanțare rambursabilă.


Datele mai sus menționate se actualizează în prima decadă a fiecărui trimestru pentru trimestrul expirat, sub sancțiunile prevăzute de lege.

5.        Garantarea împrumutului se va face cu veniturile bugetului local al Orașului Deta.

6.        Se împuternicește domnul Roman Petru, primar al Orașului Deta, să demareze procedura de achiziție a serviciului de creditare, să semneze în numele și pe seama Orașului Deta contractul de împrumut intern, precum și orice alte modificări și completări convenite de către părțile contractante și orice alte acte, documente, notificări sau cereri a căror semnare poate deveni necesară în legătură cu încheierea și punerea în executare  a contractului de împrumut intern.







Întocmit, 







       Vulpe Mihaela






